Palestine Kok

Palestine Kok (A-la-pek-gí: دولة فلسطين [Dawlat Filastīn]; Eng-gí: State of Palestine), mā thang im-e̍k chò Pa-le̍k-su-thèng, Pa-le̍k-su-thán (巴勒斯坦), sī Sai-a ê kok-ka, óa tī Í-sek-lia̍t piⁿ-á. Palestine sī Palestine Kok-ka Gī-hōe tī 1988-nî 11-go̍eh 15 soan-pò͘ sêng-li̍p--ê. Filastin Kok-ka Gī-hōe sī Palestine Tháu-pàng Cho͘-chit (PLO) ê li̍p-hoat cho͘-chit. Chit-ê soan-pò͘ sán-seng 1923-nî ê Lausanne Tiâu-iok, kap Liân-ha̍p-kok Tāi-hōe ê 181-hō koat-gī-àn, chi-chhî in tī "Palestine ê léng-thó͘ khí-kok, ēng Ia-lō͘-sat-léng chò siú-to͘." ê chú-tiuⁿ. Sui-jiân án-ne, hit-ê sî-chūn Palestine pēng bô khòng-chè jīn-hô ê léng-thó͘, bô ha̍p tī 1-ê kok-ka ê si̍t-chè tiâu-kiāⁿ. Chóng--sī Palestine Kok-ka chèng-hú (Palestinian National Authority) ǹg-bāng ē-tàng oân-sêng tī Iok-tàn-hô Se-hōaⁿ, Gaza Tē-io, kap Tang-Ia-lō͘-sat-léng kiàn-li̍p kok-ka, kap Í-sek-lia̍t hô-pêng tàu-tīn ê hē-hāng. Siong-koan ê bûn-chiuⁿ Hui-lī-sū